CELEX: 32021D0033
Language: bg
Date: 2021-01-14 00:00:00
Title: Решение за изпълнение (ЕС) 2021/33 на Комисията от 14 януари 2021 година относно разрешението Испания да не взема предвид някои категории сделки при изчисляването на базата за собствените ресурси от ДДС по отношение на предоставянето на услуги от автори до края на 2024 г. (нотифицирано под номер С(2021) 80) (само текстът на испански език е автентичен)

18.1.2021   
               
               
                  BG
               
               
                  Официален вестник на Европейския съюз
               
               
                  L 15/9
               
            
         РЕШЕНИЕ ЗА ИЗПЪЛНЕНИЕ (ЕС) 2021/33 НА КОМИСИЯТА
         от 14 януари 2021 година
         относно разрешението Испания да не взема предвид някои категории сделки при изчисляването на базата за собствените ресурси от ДДС по отношение на предоставянето на услуги от автори до края на 2024 г.
         
            
               (нотифицирано под номер С(2021) 80)
            
         
         (само текстът на испански език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Договора за създаване на Европейската общност за атомна енергия,
         като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, първо тире от него,
         след консултация с Консултативния комитет по собствените ресурси,
         като има предвид, че:
         
                     (1)
                  
                  
                     По силата на член 376 от Директива 2006/112/ЕО на Съвета (2) Испания може да продължи да освобождава от данък предоставянето на услугите, извършвани от автори, изброени в част Б, точка 2 от приложение Х към тази директива в съответствие с условията, прилагани в тази държава членка на 1 януари 1993 г. В съответствие с член 2, параграф 2 от Регламент (ЕИО, Евратом) № 1553/89 тези сделки се вземат предвид при определянето на базата за собствените ресурси от данъка върху добавената стойност (ДДС).
                  
               
                     (2)
                  
                  
                     С Решение за изпълнение (ЕС, Евратом) 2015/2189 на Комисията (3) на Испания бе разрешено да не взема предвид предоставянето на услуги от автори, както е посочено в част Б, точка 2 от приложение X към Директива 2006/112/ЕО, за целите на изчисляването на базата за собствените ресурси от ДДС от 1 януари 2015 г. до 31 декември 2019 г.
                  
               
                     (3)
                  
                  
                     В писмото си от 19 февруари 2019 г. Испания поиска от Комисията разрешение да продължи да не взема предвид някои категории сделки при изчисляването на базата за собствените ресурси от ДДС. По-специално Испания не е в състояние да изчисли точно базата за собствените ресурси от ДДС за сделките, посочени в част Б, точка 2 от приложение X към Директива 2006/112/ЕО по отношение на предоставянето на услуги от автори. Съществува вероятност това изчисление да доведе до неоправдана административна тежест в сравнение с ефекта от тези сделки върху общата база за собствените ресурси от ДДС на Испания. Поради това на Испания следва да бъде разрешено да не взема предвид предоставянето на услуги от автори при изчисляването на базата за собствените ресурси от ДДС.
                  
               
                     (4)
                  
                  
                     От съображения за прозрачност и правна сигурност е подходящо прилагането на разрешението да бъде ограничено във времето,
                  
               ПРИЕ НАСТОЯЩОТО РЕШЕНИЕ:
         
            Член 1
            За целите на изчисляването на базата за собствените ресурси от ДДС от 1 януари 2020 г. до 31 декември 2024 г. на Испания се разрешава да не взема предвид предоставянето на услуги от автори, както е посочено в част Б, точка 2 от приложение X към Директива 2006/112/ЕО.
         
         
            Член 2
            Адресат на настоящото решение е Кралство Испания.
         
         
            Съставено в Брюксел на 14 януари 2021 година.
            
               
                  За Комисията
               
               Johannes HAHN
               
                  Член на Комисията
               
            
         
         
            (1)  ОВ L 155, 7.6.1989 г., стр. 9.
         
            (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
         
            (3)  Решение за изпълнение (ЕС, Евратом) 2015/2189 на Комисията от 25 ноември 2015 г. за разрешаване на Испания да не взема предвид определени категории сделки при изчисляването на базата за собствените ресурси от ДДС (ОВ L 312, 27.11.2015 г., стр. 23).